**KÚPNA ZMLUVA č. .............../2022**

**„Moderná prírodovedná učebňa plná zážitkov“**

uzatvorená podľa ustanovenia § 409 a nasl. zák. č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

(ďalej len „kúpna zmluva“ alebo „zmluva“)

**Článok I.**

**Zmluvné strany**

**Kupujúci: : Obec Vlčany**

Sídlo : Obecný úrad Vlčany 944, 925 84 Vlčany

Štatutárny orgán : Ing. János Restár

IČO : 00 306 312

DIČ : 2021024082

Bankové spojenie : VÚB a.s.

IBAN : SK42 0200 0000 0000 1992 8132

Telefón/fax : 031/7794 247

Email : vlcany@obecvlcany.sk

a

**Predávajúci :**

Zastúpený:

Adresa :

IČO :

DIČ :

IČ DPH :

Banka :

Číslo účtu :

Zapísaný :

Tel./fax :

Email :

Kupujúci na obstaranie predmetu tejto kúpnej zmluvy použil postup verejného obstarávania – zákazka podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, ktorej víťazom sa stal predávajúci.

**Článok II.**

**Predmet zmluvy**

1. Predmetom tejto kúpnej zmluvy je najmä záväzok predávajúceho dodať kupujúcemu tovar uvedený v prílohe č. 1 tejto zmluvy (ďalej len „predmet kúpy“) a previesť na kupujúceho vlastnícke právo k predmetu kúpy a záväzok kupujúceho riadne dodaný tovar prevziať a zaplatiť zaň dohodnutú cenu.
2. Predávajúci predáva kupujúcemu za podmienok uvedených v tejto zmluve do výlučného vlastníctva predmet kúpy, ktorého bližšia špecifikácia je uvedená v prílohe č. 1 tejto zmluvy.
3. Predávajúci sa zaväzuje, že bude postupovať pri plnení tejto zmluvy podľa tejto zmluvy a v súlade s ponukou, ktorú predávajúci predložil kupujúcemu ako uchádzač v zákazke na dodanie tovarov: „Moderná prírodovedná učebňa plná zážitkov“.

**Čl. III.**

**Kúpna cena**

1. Kúpna cena bola určená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena pevná. Kúpna cena za celý predmet kúpy (t. z. za všetok tovar uvedený v prílohe č. 1 tejto zmluvy pri množstvách tam uvedených, vrátane jeho dodania, montáže v mieste dodania a všetkých ďalších nákladov spojených s riadnym plnením tejto zmluvy) celkom:

Cena bez DPH: ........................ €, slovom (................................................................ Eur)

DPH: ....................................... €, slovom (................................................................. Eur)

Cena s DPH: ........................ €, slovom (................................................................. Eur)

Podrobná kalkulácia ceny je uvedená v prílohe č. 1 tejto zmluvy.

1. V kúpnej cene sú zahrnuté všetky náklady na riadne plnenie tejto zmluvy (napr. náklady predávajúceho na dopravu do miesta dodania, náklady na zabalenie predmetu kúpy pri doprave, náklady na montáž v mieste dodania a pod.). Predávajúci je teda povinný uskutočniť aj montáž predmetu kúpy na mieste dodania. Podklad pre montáž predmetu zákazky na mieste dodania pripraví kupujúci.
2. Predávajúci bude predmet kúpy fakturovať až po riadnom dodaní celého predmetu kúpy (t. z. až po ukončení celého plnenia tejto zmluvy, po dodaní všetkých tovarov, ich montáže a to na základe jednej faktúry, ktorú vystaví a doručí predávajúci kupujúcemu do 15 dní po riadnom a úplnom dodaní celého predmetu kúpy. Podkladom pre vystavenie faktúry bude súpis skutočne dodaných tovarov potvrdený oprávneným zástupcom kupujúceho.
3. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ. Údaje na faktúre musia byť v súlade s údajmi uvedenými v uzatvorenej zmluve.
4. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu.
5. Splatnosť faktúry je 30 dní odo dňa jej doručenia kupujúcemu.

**Čl. IV.**

**Miesto a čas dodania**

1. Miestom dodania predmetu kúpy je: Základná škola s materskou školou Vlčany 1547
2. Kompletný predmet kúpy musí byť odovzdaný predávajúcemu v miesta dodania nasledovne:

|  |  |
| --- | --- |
| Kompletné odovzdanie predmetu zákazky: | Najneskôr do 1 mesiaca odo dňa, v ktorom nadobudne účinnosť zmluva s úspešným uchádzačom.  Dátum účinnosti oznámi verejný obstarávateľ úspešnému uchádzačovi v lehote do 7 dni od nadobudnutia účinnosti zmluvy. V prípade omeškania s oznámením, sa predlžuje termín odovzdania o počet dní omeškania oznámenia. |

1. Predávajúci vyzve kupujúceho najneskôr 7 dní pred dohodnutým termínom odovzdania predmetu kúpy k prevzatiu (e-mailom alebo písomne). Podmienkou dodania každého tovaru tvoriaceho predmet kúpy je, že tento konkrétny tovar bude zmontovaný a plne funkčný a budú dodané všetky jeho časti a zariadenia. O prevzatí predmetu kúpy spíšu strany protokol, ktorý bude obsahovať aj súpis prípadných zistených vád, ktoré nebránia v užívaní predmetu kúpy, dohodu o opatreniach na ich odstránenie, prehlásenie kupujúceho, že predmet kúpy odovzdáva a prehlásenie kupujúceho, že predmet kúpy preberá. Tento protokol bude tvoriť prílohu k faktúre. V prípade, ak by predmet kúpy mal vady, ktoré bránia v riadnom užívaní predmetu kúpy, nie je kupujúci povinný prevziať predmet kúpy. Minimálne jedno vyhotovenie protokolu v originálnom vyhotovení je predávajúci povinný vydať kupujúcemu. V prípade porušenia tejto povinnosti sa predmet kúpy nepovažuje za odovzdaný až do dňa, v ktorom predávajúci odovzdá originál protokolu kupujúcemu.
2. Dňom odovzdania predmetu kúpy prechádza na kupujúceho vlastnícke právo k predmetu kúpy ako aj nebezpečenstvo škody na predmete kúpy.

**Čl. V.**

**Záručná doba a zodpovednosť za vady**

1. Predávajúci zodpovedá za to, že predmet kúpy bude mať počas záručnej doby vlastnosti dohodnuté v zmluve.

2. Záručná doba na predmet kúpy je 24 mesiacov a začína plynúť odo dňa prevzatia predmetu kúpy kupujúcim.

3. Predávajúci zodpovedá za vady, ktoré má predmet kúpy v čase jeho odovzdania kupujúcemu. Za vady, ktoré sa prejavili po odovzdaní predmetu kúpy zodpovedá predávajúci vtedy, ak boli spôsobené porušením jeho povinností.

4. V prípade, že sa počas záručnej doby zistí vada na predmete kúpy, kupujúci upozorní predávajúceho na tento jav. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť zistené a reklamované vady. Predávajúci sa zaväzuje začať s odstraňovaním vád predmetu kúpy v lehote do 5 dní od uplatnenia reklamácie u kupujúceho a odstrániť reklamované vady v čo najkratšom, technicky možnom čase, najneskôr však do 10 dní od momentu uplatnenia reklamácie, pokiaľ sa zmluvné strany nedohodnú na dlhšom termíne odstránenia vád. Uplatnením reklamácie sa rozumie odoslanie reklamácie predávajúcemu (stačí odoslanie e-mailu predávajúcemu na adresu uvedenú v čl. I tejto zmluvy, pokiaľ nebude oznámený iný mail).

**Čl. VI.**

**Zmluvné pokuty, náhrada škody, odstúpenie od zmluvy**

1. V prípade, ak predávajúci nedodá predmet kúpy v súlade s touto zmluvou v termínoch uvedených v čl. IV ods. 2 tejto zmluvy, má kupujúci nárok na zmluvnú pokutu vo výške 0,05 % z ceny predmetu kúpy, za každý, aj začatý deň omeškania až do času dodania celého predmetu kúpy.
2. Zaplatenie zmluvnej pokuty sa nedotýka nároku na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty (t.z. nárok na náhradu škody je zachovaný v plnej výške).
3. V prípade ak bude kupujúci v omeškaní s platením faktúr podľa tejto zmluvy, predávajúci má nárok na úrok z omeškania vo výške 0,05 % z dlžnej sumy za každý deň omeškania.
4. Kupujúci je oprávnený odstúpiť od tejto zmluvy v prípade podstatného porušenia tejto zmluvy zo strany predávajúceho. Zmluvné strany považujú za podstatné porušenie tejto zmluvy, najmä ak predávajúci:

a) bude meškať s termínom dodania predmetu kúpy, resp. hociktorej časti predmetu kúpy podľa tejto zmluvy o viac ako 10 dní,

b) bez predchádzajúceho súhlasu kupujúceho prevedie všetky, alebo niektoré práva a záväzky vyplývajúce z tejto zmluvy na tretie osoby

c) v prípade porušenia povinností vyplývajúcich z ustanovení tejto zmluvy – napr. včasné neodstránenie reklamovaných vád, neodstránenie drobných vád predmetu kúpy, ktoré nebránia v užívaní predmetu kúpy podľa čl. IV ods. 3 tejto zmluvy a pod.

5. Odstúpením od zmluvy zanikajú všetky práva a povinnosti zmluvných strán zo zmluvy a jeho účinky nastávajú dňom doručenia oznámenia o odstúpení od zmluvy druhej zmluvnej strane.

6. Odstúpenie od zmluvy sa však nedotýka nároku na náhradu škody vzniknutej v dôsledku porušenia zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.

**Čl. VII.**

**Záverečné ustanovenia**

1. Kupujúci a predávajúci sa zaväzujú, že obchodné a technické informácie, ktoré im boli zverené ako zmluvným partnerom, nesprístupnia tretím osobám pre iné účely, ako pre plnenie podmienok tejto zmluvy.

1. Pre práva a záväzky tejto zmluvy platia príslušné ustanovenia Obchodného zákonníka, pokiaľ nie sú v tejto zmluve dohodnuté inak.

3. Meniť alebo dopĺňať túto zmluvu je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.

4. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné neplatné ustanovenie bezodkladne nahradiť novým, zodpovedajúcim úmyslu strán a hospodárskemu účelu, ktorý zmluvné strany sledovali v čase podpisu tejto zmluvy.

1. Všetky oznámenia, návrhy, výzvy či iné písomnosti týkajúce sa tejto zmluvy sa zmluvné strany zaväzujú doručovať si na adresu sídla adresáta zapísanú v príslušnom obchodnom alebo inom registri adresáta v deň odoslania zásielky, a to osobne, doporučene poštou alebo kuriérskou doručovateľskou službou. Zmluvné strany sa dohodli, že za doručenú sa považuje aj zásielka, ktorá bola príslušnou zmluvnou stranou odmietnutá, príp. nebola vyzdvihnutá na pošte v lehote určenej k vyzdvihnutiu zásielky; za deň doručenia sa bude považovať posledný deň lehoty určenej k vyzdvihnutiu zásielky na pošte. Zmluvné strany sa ďalej dohodli, že aj odmietnutá zásielka sa bude považovať za doručenú, pričom deň odmietnutia zásielky sa bude považovať za deň doručenia zásielky adresátovi.
2. Predávajúci sa zaväzuje strpieť výkon kontroly/auditu/overovania súvisiaceho s plnením tejto zmluvy kedykoľvek počas platnosti a účinnosti tejto zmluvy a zmluvy o poskytnutí nenávratného finančného príspevku uzavretej na dodanie predmetu tejto zmluvy a poskytnúť im všetku potrebnú súčinnosť.

Oprávnenými osobami sú najmä:

1. Poskytovateľ NFP a ním poverené osoby,
2. Útvar následnej finančnej kontroly a nimi poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej komisie a Európskeho dvora audítorov,
6. Osoby prizvané orgánmi uvedenými v psím. a) až d) v súlade s príslušnými predpismi SR a EÚ.
7. Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na webovom sídle kupujúceho. Podmienkou účinnosti tejto zmluvy je aj ukončenie finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.
8. Zmluvné stany vyhlasujú, že si túto zmluvu pred jej podpísaním prečítali, že bola uzatvorená slobodne, vážne, určite a zrozumiteľne, nebola uzatvorená v tiesni, za nápadne nevýhodných podmienok. Na znak súhlasu s jej obsahom ju zmluvné strany podpisujú v štyroch rovnopisoch, z ktorých dve vyhotovenia si ponechá kupujúci a dve vyhotovenia predávajúci.
9. Neoddeliteľnou súčasťou tejto zmluvy je Príloha č. 1 – cenová ponuka víťazného uchádzača predložená vo verejnom obstarávaní.

Kupujúci : Predávajúci :

Vo Vlčanoch dňa : V ................................. dňa :

.................................................. ..................................................

Obec Vlčany

zast. Ing. János Restár

starosta obce